PALVEKOOL
13. Palvevastuste võtmed
Tänases saates räägime palvevastuste võtmetest.
Igas Palvekoolis käsitleme ka ühte Jumala nimedest.
Tänane nimi on Jehoova M'kaddesh,
Issand, kes pühitseb sind.
Leiame selle 3. Moosese 20:7-8.
See räägib pühitsemisest ja pattudest puhastamisest.
Jehoova M'kaddesh tahab end sulle ilmutada.
Ta ei ela mitte ainult seal väljas vaid ka su sees,
kui oled Ta oma Päästjaks vastu võtnud.
Siin öeldakse:
"Pühitsege endid ja olge pühad, sest mina olen Issand, teie Jumal!
Pidage minu seadlusi ja tehke nende järgi!
Mina olen Issand, kes teid pühitseb!"
Issand tahab meid pühitseda, me ei suudaks seda ise oma jõust.
Paljudel kristlastel puudub elus suund.
Nad uitavad niisama ega põle Jumalale,
kuid vastus on Ta nimes, Jehoova M'kaddesh.
Kui me seda tundma õpime, Jumalat, kes meid pühitseb,
saame puhtaks ja vabaks, et käia Jumala teid.
3. Mooseses öeldakse rahvale, kes oli juba välja toodud.
Nüüd pidi järgnema pühitsuselu ja pattudest vabanemine.
Saatan teeb kõik, et meid peatada, kuid kui me end puhastame
ja tuleme Jeesuse juurde, pühitseme end, viskame saasta välja.
Võib olla tuleks sul oma kodust midagi välja visata.
Näiteks vana muusika ja asjad, mis ei austa Jumalat?
Viska välja, tee plats puhtaks.
1. Tessalooniklastele 5:23:
"Aga rahu Jumal ise pühitsegu teid läbinisti
ning teie vaim ja hing ja ihu olgu tervikuna hoitud laitmatuna
meie Issanda Jeesuse Kristuse tulemiseks!"
Maa oli täis ebajumalaid.
Jehoova M'kaddesh, Jumal, kes pühitseb, tahab end ilmutada.
Hakka palvetama ja õpi Teda tundma.
Ta tahab sind ja kogu su kogudust pühitseda,
et te saaksite valguseks kogu linnale.
Võtmed, kuidas võtta vastu palvevastuseid.
See on tänase saate teema.
Jumala sõna jagab võtmeid, kuidas saada palvevastuseid.
Üks võti on usk, ootus ja Tema poole sirutumine.
See avab Jumala allikad.
Jeesus pahandas jüngritega: "Kui kaua pean Ma teiega kannatama?
Kas Ma leian mingitki usku, kui tagasi tulen?"
Usu vaim, et uskuda Jumalat, saadakse ka Piibli uurimise kaudu.
Usk tuleb kuuldust ja kuuldu Kristuse sõna kuulutusest.
Markuse 11:24 ütleb: "Kõike, mida te iganes palves endale palute -
uskuge, et te olete saanud, ja see saabki teile!"
Näeme, et kõik, mida soovime ja palume, uskudes,
et see on antud, siis see saabki meile.
See on väga tähtis, et õpime võtma vastu palvevastuseid.
Kui su elus on lepitamata asju,
andeksandmatust, võib see palvevastuseid takistada.
Need asjad on vaja korda teha,
ära klaarida, andestada või kellelegi helistada või kirjutada,
et ise andeks paluda, enne kui hakkad palvetama.
Jumala Sõna valitseb.
Heebrealastele 4:12 ütleb, et Jumala Sõna on elav ja vägev.
See on tõeline vägi
ja selle seadus on vaimumaailmas tugevam
kui Universumi valitsevad loodusseadused.
Jumal ise on Sõna
ning Tema Sõna purustab iga pimeduse väe ja iga raskuse.
Gravitatsiooniseadus kehtib alati.
Võid hommikul rahulikult ärgata,
teades, et sa ei lenda lae alla, sest see seadus toimib.
Sama on Jumala Sõnaga.
See ei muutu kunagi vaid see ise muudab olukordi.
Jumala seadused ja Vaim lõid kogu Universumi.
Kui räägid välja Jumala Sõna
ja kuulutad palves olukordadele, siis need muutuvad.
Õpi tundma oma sõnade väge.
2. Korintlastele 4:18 ütleb:
"Nähtav on mööduv, nähtamatu aga igavene."
Nähtav on ajutine, päris maailm on vaimne maailm.
Taevas istub Jeesus Isa paremal käel ja palvetab, ütleb Piibel.
Tähendab, et see on tähtis.
Jumala Sõna on elav ja jääb igavesti, ütleb 1. Peetruse 1:23.
Mäletad Jeesuse kõrbekiusatust Luuka evangeeliumi 4. peatükis
ja neid kahte sõna, mis raputasid saatana riigi alustalasid?
Neid alustalasid ei saa enam iial parandada.
Jeesusel oli 40-päevane paast
enne kui Ta astus teenistusse ja hakkas tegutsema.
See on alati nii, et läbimurre tuleb, kui otsime Teda.
Siin ilmub talle saatan ja Jeesus ütleb kaks sõna,
mis raputas saatana kantsi.
"Kirjutatud on," ütles Jeesus saatanale.
Jeesus seisis kindlal alusel ja keeldus ütlemast midagi,
mida Tema Isa polnud öelnud ega kinnitanud.
Pane tähele, et saatanal
ei õnnestunud Jeesust juhtida Sõnast eemale.
Siis hakkab ta ka ise Sõna tsiteerima, kuid seda moonutades.
Seepärast on tähtis,
et oleksime Jumala Sõnas juurdunud ja rajatud.
Kirjutatud on, et efektiivne palve
hävitab kuradi riigi ja vabastab Jumala elava väe maa peal.
Kui Jumala rahvas saab aimu oma meelevallast palveteenistuses
Kristuse kaaspärijatena, saavad nad osa Tema loomusest,
ning kogudus võib olla julge ja kuulutada: "Kirjutatud on!"
Too see tagasi
oma kogudusse, palvegruppi ja teenistusse Issanda ees.
Palve on võti taevariigi ladudesse.
Sinna sisenedes saame sealt välja tuua, mida vajame.
Meil on vaja kätt, mis võtit keerab
ning usk on see võti, mis avab taevariigi laohooned.
1. Johannese 5:14-15:
"Ja see ongi see julgus, mis meil on tema ees,
et kui me midagi tema tahtmist mööda palume, siis ta kuuleb meid."
Kas pole imeline?
Kui palume Ta tahte järgi, siis ta kuuleb.
"Kuna me teame, et ta meid kuuleb, mida tahes me paluksime,
siis teame ka, et meil on käes need palved,
mis me oleme temalt palunud."
Võti on usukindlus teadmises,
et mida iganes me palume, on see meil juba käes.
Võtmesõnad on ka "midagi" ja "mida tahes".
Johannes ütleb, et mida tahes Temalt palud,
siis sa saad, kui tead, et Ta sind kuuleb.
Tema tahtmist mööda palumine.
Mõned ütlevad, et kui see pole Tema tahe, siis ta seda ei saa,
aga nad ei võta aegagi, et jõuda Ta tahtes selgusele.
Nad ütlevad vaid: "Issand, kui see on sinu tahtmine!"
Selles palves pole mingit usku.
Uuri välja, mis on Jumala tahtmine.
Uuri Sõnast, ära ole laisk vaid õpi Teda tundma.
Vahel me palume palveid, millele Ta ei saa vastata.
Paljud palved jäävad vastuseta, sest neis polnud vähimatki usku.
Ole selgesõnaline.
Jaakobuse 1:6 ütleb, et paluksime usus,
sest usuta ei maksa meil midagi oodata,
sest oleme nagu merelained, mis loksuvad sinna-tänna.
Selline inimene ei saa Issandalt midagi.
Markuse 11:23 räägib,
et usu printsiip võib muuta su elu, kui teed selle endale selgeks.
"..kes iganes ütleb tollele mäele: "Kerki ja kukuta end merre!"
ega kõhkle oma südames, vaid usub, et see,
mis ta räägib, sünnib, siis see saabki talle!"
Ta ei räägi ainult usust ja lootmisest vaid ka ütlemisest.
23. ja 24. salmid ütlevad:
"mida te iganes palves endale palute -, uskuge, et te olete saanud."
Need on võtmed palvevastustesse.
Tänane kodune ülesanne palvevastuste võtmete osas.
Usu oma südames,
loe ja palveta Jumala Sõna ning mõtiskle selle üle.
"Kui te jääte minusse ja minu sõnad jäävad teisse, siis paluge,
mida te iganes tahate, ning see sünnib teile."
See on su kompass.
Ära lase millelgi end peatada ega takistada.
Otsi Jumalat varahommikul ja uuri alatasa Piiblit.
Võibolla loed vaid paar salmi.
Muuda seda harjumust.
Kutsun sind sel nädalal üles suuremale täpsusele palves.
Palveta mitte pikki vaid konkreetseid palveid.
Ole palves täpne nagu täpsuslaskur vaimumaailmas.
Sea sihik õigeks, ole üksikasjalik.
Veel õppisime täna nime Jehoova M'kaddesh,
Jumal, kes pühitseb.
Ta tahab pühitseda ja puhastada nii sind kui su ümbrust ja linna.
Palveta, et Ta end ilmutaks.
3. Moosese 20:7-8:
"Pühitsege endid ja olge pühad, sest mina olen Issand, teie Jumal!
Pidage minu seadlusi ja tehke nende järgi!
Mina olen Issand, kes teid pühitseb!"
Täna on mul eesõigus olla Helsingis, Taivas TV7 ruumides
ja näha kogu seda suurt ettevõtmist
ning kui tähtsat tööd nad teevad siin mitmete rahvaste heaks.
Siit lähevad välja nii trükised kui telesaated mitmesse eri riiki.
See on tähtis töö.
Aita ka sina oma panusega.
Toeta seda tööd, et see jõuaks veel rohkematesse paikadesse.
Jumal tahab, et sinagi annaksid sel lõpuajal oma panuse.
Jumal õnnistagu sind ja su annetust, mis läheb kasvama,
sest see on hea maa, kuhu külvata.
Suur tänu.
Tõlge: Riina Aasa